Μαρία Άννα της Βαυαρίας (1805-1877)

Η Μαρία Άννα (γερμ. Maria Anna von Bayern, 27 Ιανουαρίου 1805 - 13 Σεπτεμβρίου 1877) του Οίκου του Βίττελσμπαχ ήταν πριγκίπισσα της Βαυαρίας και με το γάμο της έγινε βασίλισσα της Σαξονίας.

Βιογραφία
Η Μαρία Άννα Λεοπολδίνη Ελισάβετ Βιλελμίνη γεννήθηκε στο Μόναχο ήταν το πέμπτο (τρίτο επιβιώσαν) παιδί και η τρίτη κόρη του Μαξιμιλιανού Α΄ Ιωσήφ της Βαυαρίας και της Καρολίνας, κόρης του Καρόλου Λουδοβίκου της Βάδης. Ήταν η πανομοιότυπη δίδυμη της Σοφίας, Αρχιδούκισσας της Αυστρίας. Ο πατέρας της είχε παντρευτεί ξανά πριν το γάμο με τη μητέρα της και η Μαρία Άννα είχε ακόμη τέσσερα ετεροθαλή αδέλφια, μεταξύ των οποίων ο μελλοντικός Λουδοβίκος Α΄ της Βαυαρίας. Ήταν, επίσης, μία από τις θείες του Φραγκίσκου Ιωσήφ της Αυστρίας, της Ελισάβετ της Βαυαρίας και του Λουδοβίκου Β΄ της Βαυαρίας.

Το 1833 παντρεύτηκε στη Δρέσδη το Φρειδερίκο Αύγουστο, Διάδοχο Πρίγκιπα της Σαξονίας, ο οποίος διαδέχθηκε το θείο του, Αντώνιο, το 1836. Η μεγαλύτερη αδελφή της, Αμαλία Αυγούστα, είχε παντρευτεί το μικρότερο αδελφό του Φρειδερίκου Αυγούστου, Ιωάννη, το 1822. Δεν απέκτησε παιδιά.

Το 1836 ίδρυσε μια επιτροπή γυναικών προς αρωγή των κατοίκων του Ερτσγκεμπίργκε και του Βόγκτλαντ που είχαν πληγεί από λιμό. Το 1859 η αδελφή της, Αμαλία Αυγούστα, έγινε πρόεδρος και την μετονόμασε σε Σύλλογο Γυναικών της Δρέσδης που λειτούργησε έως το 1932.

Το 1854 ο σύζυγός της απεβίωσε και τον διαδέχθηκε ο αδελφός του, Ιωάννης, ενώ η αδελφή της, Αμαλία Αυγούστα, τη διαδέχθηκε ως βασιλική σύζυγος έως το θάνατο του Ιωάννη (1873).  

Απεβίωσε στις 13 Σεπτεμβρίου 1877 σε ηλικία 72 ετών στο Βάχβιτς της Δρέσδης. Η Αμαλία Αυγούστα πέθανε σχεδόν δύο μήνες αργότερα και τη διαδέχθηκε η νύφη της, Καρόλα των Βάσα.

Η Μαρία Άννα έμεινε γνωστή για την αλληλογραφία της με τη συγγραφέα Ίντα φον Χαν-Χαν.

Οικογένεια
Παντρεύτηκε το 1833 το Φρειδερίκο Αύγουστο Β΄ της Σαξονίας. Δεν απέκτησαν απογόνους.

Πρόγονοι

Πηγές
 Martha Schad: Bayerns Königinnen, Piper 2004 Martha Schad, drottning av Bayern, Piper 2004

 Παραπομπές 

Κατηγορία:Πριγκίπισσες της Βαυαρίας
Κατηγορία:Οίκος του Βίττελσμπαχ
Κατηγορία:Βαυαροί ευγενείς
Κατηγορία:Διάδοχοι της Σαξονίας
Κατηγορία:Βασίλισσες της Σαξονίας